**Iúlia Vladímirovna Drúnina** (en ruso: *Ю́лия Влади́мировна Дру́нина* , AFIYuliya Vladimirovna Drunina.ru.vorb.oga ˈjʉlʲɪjə vlɐˈdʲimʲɪrəvnə ˈdrunʲɪnə (axuda ·  info) Yuliya Vladimirovna Drunina.ru.vorb.oga ˈjʉlʲɪjə vlɐˈdʲimʲɪrəvnə ˈdrunʲɪnə (axuda ·  info), nada en Moscova, URSS, o 10 de maio de 1924 e finada ibídem o 21 de novembro de 1991, foi unha poeta soviética que escribiu en ruso. Foi enfermeira de combate e médica durante a Gran guerra patriótica, e é coñecida por escribir prosa e poesía sobre mulleres na guerra. As súas obras caracterízanse pola claridade moral, a entoación sincera e baséanse na súa experiencia real, incluíndo a participación na guerra como fonte de inspiración para os seus escritos.

Traxectoria
-----------

### Primeiros anos

Iulia creceu en Moscova. O seu pai era profesor de historia e a súa nai traballaba nunha biblioteca e ensinaba música. Iúlia comezou a escribir poesía aos 11 anos e a finais dos anos 30 un dos seus poemas gañou un concurso e publicouse nun xornal. 

### Segunda guerra mundial

Despois de que a URSS fose atacada por Alemaña en xuño de 1941, Iulia, de 17 anos, uniuse á Cruz Vermella, onde se formou como enfermeira e comezou a ser voluntaria nun hospital local. Máis tarde ese verán, cando o exército alemán se achegaba a Moscova, foi enviada para axudar a construír fortificacións preto de Mojaisk, a uns 100 km ao oeste da capital. Alí, durante un dos ataques aéreos, perdeu o contacto co seu destacamento e foi recollida por un grupo de soldados de infantaría que precisaban dun médico de combate. Xunto a eles, Drúnina foi rodeada polo inimigo e pasou 13 días en territorio ocupado.

Iulia volveu a Moscova no outono de 1941, pero pronto marchou a Siberia, xunto co seu pai, como parte da evacuación civil. Non obstante, non quixo saír de Moscova e aceptou evacuar só por mor do seu pai enfermo, que sufrira un ictus ao comezo da guerra. Despois de que o seu pai morrese a principios de 1942, Iulia decidiu que nada máis a mantivo evacuada e dirixiuse a Khabarovsk, no Extremo Oriente ruso, onde se matriculou nunha escola de técnicos de aviación. Non obstante, dado que quería loitar na primeira liña, pronto uniuse a unha unidade de rifles como médica de combate e foi enviada á fronte belarusa, onde serviu xunto a Zinaïda Samsónova (tamén médica de combate), quen morreu en 1944. combate e foi galardoado postumamente co título de heroína da Unión Soviética. Drúnina escribiu despois un dos seus poemas máis sentidos, "Zinka", en ruso: *Зинка*, sobre Samsónova.

En 1943 Drúnina resultou gravemente ferida ao quedar un fragmento de metralla no seu pescozo, a só un par de milímetros da arteria carótide. Consciente da gravidade da ferida, limitouse a envolver o pescozo nunha venda e seguiu traballando salvando a outros. Finalmente foi hospitalizada en estado crítico e alí, ao espertar, soubo que estivera preto da morte. No hospital, en 1943, escribiu o seu primeiro poema sobre a guerra, incluído en todas as antoloxías de poesía militar:

> 
> 
> Я столько раз видала рукопашный,  
> 
> Раз наяву. И тысячу — во сне.  
> 
> Кто говорит, что на войне не страшно,  
> 
> 
> 
> Тот ничего не знает о войне.  
> 
> De combate corpo a corpo só vin un  
> 
> Repetido mil veces nun soño.  
> 
> Quen di que a guerra non dá medo  
> 
> 
> 
> Non sabe nada de guerra.
> 
> 

Despois de recuperarse, foi declarada inválida e desmobilizada. Volveu a Moscova, onde solicitou o Instituto de Literatura Maksim Gorki, pero foi denegada a admisión, considerando que non era o suficientemente madura. Despois volveu á fronte e loitou preto de Pskov e na rexión do Báltico. Foi ferida de novo en novembro de 1944 e pasou o resto da guerra en Moscova onde volveu probar sorte no Instituto de Literatura e esta vez foi autorizada a rexistrarse como veterana de guerra.

### Despois da guerra

Casou co seu compañeiro poeta e veterano de guerra Nikolai Starxinov en 1944 e deu a luz á súa única filla Yelena en 1946. A familia viviu nun apartamento comunitario en extrema pobreza en Moscova ao terminar a guerra, mentres Iulia seguía escribindo. Varios dos seus poemas foron publicados na década de 1940, incluíndo o seu primeiro libro en 1948, seguido de varios nas décadas posteriores. Tamén escribiu un conto, "Aliska", ruso: *Алиска* e unha novela autobiográfica, "Desde estes picos...", ruso: *С тех вершин…* .

En 1960, divorciouse do seu primeiro marido e casou co guionista Aleksei Kàpler, a quen coñecera en 1954. Drúnina e Kapler permaneceron felizmente casados até a morte de Kapler en 1979. Drúnina dedicoulle moitos poemas ao seu home.

### Últimos anos

Durante a época da perestroika, foi elixida membro do Soviet Supremo da URSS. Durante o golpe de agosto de 1991, foi un dos moitos intelectuais que participaron na defensa da "Casa Branca". Porén, máis tarde estivo terribelmente deprimida pola disolución da Unión Soviética e polas publicacións críticas co sistema soviético. Suicidouse o 21 de novembro de 1991. Na súa carta de suicidio escribiu o seguinte:

> 
> 
> Por que me vou? Paréceme que permanecer neste mundo terríbel e en perpetua contenda, creado para os empresarios que, cos cóbados, golpean con forza a unha criatura imperfecta coma min, só é posíbel se tes unha forte retagarda persoal...
> 
> 

Para Drúnina, o colapso de todo o universo soviético resultou un choque tremendo, baixo cuxas ruínas quedaron enterrados os ideais de toda a súa xeración.

 Tumbas de Kàpler e Drúnina
Seguindo os seus últimos desexos, foi soterrada xunto ao seu marido, Aleksei Kàpler, no cemiterio de Starokrímskoie, en Starí Krim.

Homenaxes
---------

Un planeta menor, 3804 Drunina, descuberto pola astrónoma soviética Lyudmila Chernikh en 1969 leva o seu nome.

Obra poética
------------

A peculiaridade dos poemas de Drúnina radica nunha amábel comprensión e visión do mundo e, o que é máis importante, na guerra na que a muller da poesía, Drúnina (unha constante, no conxunto das súas calidades, do carácter da súa obra, sexa cal seca o nome co que fala), achega non só a súa coraxe, paciencia e axuda incansábel, senón tamén a protesta inicial pola incompatibilidade da esencia feminina vivificante contra a destrución e o asasinato.

Poema "Como explicarlle a un cego"
----------------------------------

> 
> 
> Как объяснить слепому,  
> 
> Слепому, как ночь, с рожденья,  
> 
> Буйство весенних красок,  
> 
> Радуги наважденье?  
> 
> 
> 
> Как объяснить глухому,  
> 
> С рожденья, как ночь, глухому,  
> 
> Нежность виолончели  
> 
> Или угрозу грома?  
> 
> 
> 
> Как объяснить бедняге,  
> 
> Рожденному с рыбьей кровью,  
> 
> Тайну земного чуда,  
> 
> Названного любовью?
> 
> 
> Como explicarlle a un cego,  
> 
> a un cego coma a noite, dende que nace,  
> 
> o alboroto das cores da primavera,  
> 
> a obstinación do arco da vella?   
> 
> 
> 
> Como explicarlle a unha persoa xorda,  
> 
> de nacemento, como a noite, a un xordo,  
> 
> a tenrura dun violonchelo  
> 
> ou a ameaza dun trono?   
> 
> 
> 
> Como explicarlle a un pobre,  
> 
> nacido con sangue de peixe,  
> 
> a misteriosa milagre terreal  
> 
> nomenada amor?
> 
> 
> 
> 
>

Notas
-----

1. ↑  "Поэзия.ру - Юлия Друнина". *poezia.ru*. Consultado o 2022-08-03.
2. ↑  A partir de entón, en todos os documents, engadíase un ano, escribindo que tiña nacido o 10 de maio de 1924.
3. ↑  Extraído de aquí Arquivado 01 de xaneiro de 2020 en Wayback Machine.
4. ↑  "biography". *Drunina.ru*. Arquivado dende o orixinal o 27 de abril de 2018. Consultado o 03 de agosto de 2022.
5. ↑  *(en castelán)*Clara Núñez Marsal "El sueño comunista y la desilusión postsoviética"
6. ↑   Orixinal en ruso dispoñíbel aquí
7. ↑  Lutz, D. (2003). *Dictionary of Minor Planet Names* (en inglés) (5ª edición ed.). Nova York: Springer Verlag. p. 322. ISBN 3-540-00238-3.
8. ↑  Tradución ao catalán de Núria Busquet i Molist. Dispoñible en liña aquí
9. ↑  Orixinal en ruso: aquí

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

|  |  |
| --- | --- |
|  | A Galicitas posúe citas sobre:  ***Iulia Drúnina*** |

* Poetas bélicos soviéticos
* Poeta de guerra

|  |  |
| --- | --- |
|  | A Galifontes posúe textos orixinais acerca de:  ***Iulia Drúnina*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Iulia Drúnina Modificar a ligazón no Wikidata*** |

### Ligazóns externas

* *(en ruso)* Web non oficial Arquivado 25 de outubro de 2021 en Wayback Machine. dedicada á poeta
* Iulia Drúnina lendo poesía. Vídeo en YouTube

|  |  |
| --- | --- |
| Control de autoridades | 
* Wd: Q4168932
* WorldCat
* VIAF: 120787487
* BNE: XX4942583
* BNF: 13481357z
* BRE: 1969129
* CiNii: DA12191562
* Discogs: 895506
* Europeana: ID
* FAST: 63453
* GND: 129154504
* ISNI: 0000000110082781
* LCCN: n80144281
* MusicBrainz: ID
* NKC: jo2006333973
* NTA: 074826050
* SELIBR: 212208

 |